# Organització territorial d'Albània

Des de la seva independència el 1912, Albània ha sofert diverses reformes en la seva organització territorial. Actualment consta de 36 districtes agrupats en 12 comtats.

## Història del territori

Albània va obtenir la independència de Turquia el 28 de novembre de 1912, i es va constituir amb les regions de Scutari, Monastir i Yanina. Cap a 1925, Albània tenia les següents 10 prefectures, més tard subdividides en 57 districtes: Berat, Dibër (redenominada posteriorment com a Peshkopi), Durrës, Elbasan, Gjinokastër, Korçë, Kukës (va canviar a Kosovo), Shkodër, Tirana i Vlonë. El 1949 hi va haver noves subdivisions, tot i que no en tenim detalls.
Quatre anys més tard, el 1953, es va tornar a les 10 prefectures creades el 1925. En 1959 es va produir un dels canvis més importants, a reorganitzar les 10 prefectures i dividir-les en 26 districtes (en albanès, rrethet).
El 1978 Ersekë va canviar el seu nom a Kolonjë.
Al juny de 1991 es va produir l'últim dels grans canvis, ja que van aparèixer deu nous districtes: el districte de Bulqizë es va separar del de Dibër; el districte de Delvinë es va separar del de Sarandë; el districte de Devoll es va separar del de Korçë; el districte de Has es va separar del de Kukës; el districte de Kavajë es va separar del de Durrës; el districte de Kuçovë es va separar del de Berat; el districte de Laç es va separar del de Krujë; el districte de Malesia i Madhe es va separar del de Shkodër; el districte de Mallakastër es va separar del de Fier; el districte de Peqin es va separar del d'Elbasan. L'estàndard FIPS, que anteriorment llistava el districte i el municipi de Tirana com a entitats separades, les va unir en una sola.

## Situació actual
### Comtats d'Albània

Segons la Constitució de 1998, Albània està dividida en dotze comtats (en albanès, qark) o prefectures (en albanès, prefekturë). Encara que la seva autonomia financera és mínima, depenent estretament del govern central.
Els comtats són :
* Comtat de Berat
* Comtat de Dibër
* Comtat de Durrës
* Comtat d'Elbasan
* Comtat de Fier
* Comtat de Gjirokastër
* Comtat de Korçë
* Comtat de Kukës
* Comtat de Lezhë
* Comtat de Shkodër
* Comtat de Tirana
* Comtat de Vlorë

### Districtes d'Albània

A banda dels comtats, paral·lelament, encara es mantenen els antics districtes (en albanès, rrethe) del segle passat, que estan en vies d'extinció. No tenen contingut administratiu però se solen fer servir de referència. En són 36:
Els districtes són :
| 1.Districte de Berat 2.Districte de Bulqize 3.Districte de Delvine 4.Districte de Devoll 5.Districte de Dibër 6.Districte de Durrës 7.Districte d'Elbasan 8.Districte de Fier 9.Districte de Gjirokastër 10.Districte Gramsh 11.Districte de Has 12.Districte de Kavajë 13.Districte de Kolonjë 14.Districte de Korçë 15.Districte de Krujë 16.Districte de Kucove 17.Districte de Kukës 18.Districte de Kurbin | 19.Districte de Lezhë 20.Districte de Librazhd 21.Districte de Lushnjë 22.Districte de Malesi i Madhe 23.Districte de Mallakastër 24.Districte de Mat 25.Districte de Mirditë 26.Districte de Peqin 27.Districte de Përmet 28.Districte de Pogradec 29.Districte de Pukë 30.districte de Saranda 31.Districte de Shkodër 32.Districte de Skrapar 33.Districte de Tepelenë 34.Districte de Tirana 35.Districte de Tropojë 36.Districte de Vlorë |
La capital, Tirana, té un estatus especial.